કોલેજના દિવસો એટલે દરેકની જિંદગીનો અણમોલ સમય. આંખોમાં શમણા ઉઘડવાની વેળા.. ભાવિના સપનાં, દિલને ઝકઝોરતી અદીઠ લાગણીઓ.. એક થનગનાટ. ઉત્સાહ અને રોમાંચ. કશુંક કરવાની ઝંખના, મનગમતા સાથીદારની જાણ્યે અજાણ્યે થતી રહેતી તલાશ, દિલમાં પ્રગટતો રેશમી એહસાસ… આ સઘળા તત્વો કોલેજ જીવનને યાદગાર બનાવે છે. અને ભવિષ્યની સુમધુર.. ખાટીમીઠી સ્મૃતિઓ તરીકે સચવાઇ રહે છે. ઘણીવાર જીવનસંધ્યાએ ફરી એકવાર સ્મૃતિઓનો એ ખજાનો ‘સિમસિમ ખૂલ જા’ ની માફક ખૂલતો રહે છે.